kardosdrur/scandi-wiki huggingface dataset:
Kristian Kostov

Kristian Kostov (  ; født 15. marts 2000) er en russisk-bulgarsk sanger, som repræsenterede Bulgarien ved Eurovision Song Contest 2017 med sangen "Beautiful Mess". Han opnåede en 2. plads i den europæiske sangkonkurrence og tabte til Salvador Sobral fra Portugal. Før Eurovision Song Contest deltog han i sæson 4 af den bulgarske udgave af X Factor, hvor han også fik en 2. plads, idet han tabte til Christiana Louizu.

Eksterne henvisninger 

Sangere fra Bulgarien
Bulgariens Eurovision Song Contest-deltagere
Deltagere ved Eurovision Song Contest 2017
Alfred Rust

Alfred Rust (født 4. juli 1900 i Hamburg, død 14. august 1983 i Ahrensburg) var en tysk forhistorisk arkæolog. Selvom han var selvlært, blev han pioner i studiet af den senpalæolitiske hamburgkultur, især gennem sine udgravninger i Nordtyskland. Rust var meget passioneret og lærte hurtigt om arkæologien. Han er kendt for at have opdaget Ahrensburgkulturen, som før var ukendt. Tanken om mennesker under den glaciale periode var radikal i samtiden og blev derfor ikke accepteret i begyndelsen.

Ungdom 
Alfred Rust voksede op i en meget beskeden familie uden en far. Som barn elskede Alfred at observere naturen og moserne der omgiver Hamborg. Som ung kom han i lære som elektriker, men lod sig indskrive til aftenundervisning på Hamborgs Arkæologiske Institut (Volkshochschule zur Archäologie). Han var meget målrettet og passioneret angående forhistorisk arkæologi, hvor Alfreds lærere opdagede hans potentiale.

Rejsen til Mellemøsten 
I datiden foregik blandt arkæologer, især Gustav Schwantes og professor Meyer i Wien, en diskussion om eksistensen af den såkaldte "Ascalonkultur" i Levanten. Meyer havde i Ascalon i Palæstina fundet en overfladeboplads med forskellige redskaber, blandt hvilke skæftede økser, der i givet fald var ældre end tidligere antaget og muligvis kommet til Europa fra Mellemøsten. Schwantes mente derimod, at skæftede økser var blevet til i Ahrensburgkulturen i Nordeuropa. Fundforholdene tillod ikke en afgørelse af spørgsmålet, da overfladefund kan være sammensat fra flere kulturer.

I begyndelsen af 1930 fortalte Rust sin aftenskolelærer, at han ville rejse til Syrien for at søge efter og udgrave en stenalderboplads med lagdeling for at finde ud af, om Ascalonkulturen var reel eller et konstrueret resultat skruet sammen alene ved overfladefund. Rust valgte at foretage rejsen på cykel og med sine få opsparede penge. Sammen med en kammerat startede rejsen i september. De to nåede lige akkurat at passere Balkan og Tyrkiet inden, at vintervejret satte ind, hvilket ville have forhindret rejsen.

Som følge af den sparsomme kost blev Rust syg og indlagt på det danske hospital i Nebek. Her fik han oplyst, at der fandtes nogle klippely ved Jabrud ikke så langt derfra. Ved at undersøge disse fandt han tre hulebopladser med uforstyrrede stenalderaflejringer. Rust vendte derefter hjem og nåede tilbage til Hamborg i april 1931. Samme efterår rejste han tilbage til Syrien og brugte nu tre år til hver vinter at udgrave hulerne. Han havde fået et tilskud fra museet i Bremen på 1400 kr. Han boede på hospitalet i Nebek og godtgjorde sit ophold ved at medbringe og installere elektrisk udstyr. I 1933 blev han ramt af dysenteri, men da var hans arbejde praktisk talt afsluttet, og han havde påvist 45 beboelseslag, der strakte sig fra slutningen af sidste istid til agerbrugets begyndelse. Intet af disse lag kunne udvise de genstande, som skulle tilhøre "Ascalonkulturen", samlet, og denne kultur måtte derfor afvises som en arkæologisk realitet.

Litteratur 
 Geoffrey Bibby: Spadens vidnedsbyrd; Wormanium 1980; ; s. 96-107

Arkæologer fra Tyskland
Arnold Munthe

Arnold Munthe henviser til:

 Arnold Munthe (teolog) (1590–1629) – dansk teolog og skolemand
 Arnold Munthe (officer) (1856–1926), svensk officer, historisk forfatter og dramatiker
Imme Sleipner

Imme Sleipner var et vikingeskib bygget som 10. klassesprojekt på Rødding Friskole. Skibet forliste på Endelave i sommeren 1999.

Imme Sleipner var ikke en rekonstruktion af noget specifikt skibsfund fra vikingetiden. I stedet var Sleipner bygget med inspiration fra flere forskellige skibsfund der var gjort på bygningstidspunktet.
Efter opførelsen stod Vikingeskibslauget Imme Slejpner for vedligehold og sejlads med skibet.

Vikingeskibe
Luísa Sobral

Luísa Sobral (født 18. september 1987) er en portugisisk sangerinde og sangskriver hun skrev sangen "Amar Pelos Dois" som repræsenterede Portugal og vandt Eurovision Song Contest 2017 som er sunget af hendes bror Salvador Sobral.

Eksterne henvisninger 

Sangere fra Portugal
Sangskriver ved Eurovision Song Contest 2017
Troldebjergbopladsen

Troldebjerg, boplads på Sydlangeland fra begyndelsen af bondestenalderen, ca. 3250 f.Kr., udgravet 1930-36 af Jens Winther, hvis fund af hustomter dog senere er anfægtet. Det rige fundmateriale er udstillet på Langelands Museum i Rudkøbing. Troldebjerg er en af de typiske langelandske hatbakker, og her lå der en boplads under tragtbægerkulturen. Stedet lå strategisk godt med stort udsyn og var beskyttet af søer på begge sider. Den ene af søerne er drænet væk, men Gammellung mose findes stadig. I mosen har der sandsynligvis været udlagt ofringer. Troldebjerg er den største danske stenalderboplads, og giver derfor en indsigt i datidens landsbysamfund i en større grad end andre bopladser fra samme periode.

Referencer 

Langeland
Stenalder
Arkæologi i Danmark
Kappel Herred

Kappel Herred (tysk Kappeler Harde) var et herred i det østlige Angel omkring købstaden Kappel i Hertugdømmet Slesvig (≈Sønderjylland). Herredet bestod af en række adelige godser i det østlige Angel.

Kappel Herred blev oprettet i 1853 efter nedlæggelsen af det første angelske godsdistrikt. I herredet indgik de adelige godser Brunsholm, Bukhavn, Dollerød, Dyttebøl, Gelting, Nisvraagaard, Prisholt, Runtoft, Røst, Sandbæk, Tøstrupgård, Udmark, Ø med Haslebjerg og Østergård.

Brunsholm, Nisvraagaard, Runtoft og Udmark er efter deres beliggenhed senere blevet ommeldt under Eskeris Sogn, Tøstrup under Tøstrup Sogn og Dollerød under Ravnkær Sogn. De øvrige godser kom under Gelting Sogn og Kappel Landsogn.

I herredet ligger følgende sogne eller dele af sogne:
 Gelting Sogn
 Kappel Landsogn

Litteratur 
 Jens Peter Trap: Statistisk-topographisk beskrivelse af hertugdømmet Slesvig, Kjøbenhavn 1864, side 635

Angel
Herreder i Sydslesvig
Gelting Sogn

Gelting Sogn (på tysk Kirchspiel Gelting) er et sogn i det nordøstlige Angel i Sydslesvig. Sognet var oprindelig en del af Ny Herred (Flensborg Amt), men kom senere til Angels godsdistrikt, hvilket i 1853 blev til Kappel Herred. Sognet ligger nu i kommunerne Gelting, Hasselbjerg, Kronsgaard, Pommerby og Ravnholt i Slesvig-Flensborg Kreds i delstaten Slesvig-Holsten. Sognekirken er Gelting Kirke.

I Gelting Sogn Sogn findes flg. stednavne:
 en del af Bukhavn gods
 Basrød
 Blegmark (Bleicherfeld)
 Bosig
 Bæverø (Beveroe)
 Børsby (Börsby)
 Damhale (Dammhall)
 Dystholt (Düstholz)
 Dyttebøl gods
 Dytnæshøj
 Ellestol
 Flintholm
 Fovlshoved (også Falshoved, ty. Falshöft)
 Færgeskov (Fehrenholz)
 Gammeldam (Gammeldamm)
 Gammelløk el. Gammelløkke (Gammellück)
 Gelting by (også Gjelting)
 Gelting gods
 Gelting Mølle
 Goldmaas
 Grønkobbel
 Grøftled
 Grøftmark
 Guldhoved med Gulvdhovedknub
 Gundelsby
 Gyholt (også Gydeholt, Güholz)
 Gaardvang
 Hellert med Hellertbusk
 Hesselbjerg (Hasselberg)
 Holmkjær el. Holmkær (Holmkjer)
 Hovled
 Hvornshoved
 Højbrohøj (Hebrohy) 
 Katrød
 Kidholm (Kieholm)
 Knefferbæk
 Knor
 Kronsgaard
 Kæmpehøj
 Langmark (Langfeld)
 Lebæk (Lehbek) med Lebækseng
 Lille Svakketorp (Schwackendorf)
 Markskel 
 Møllegade
 Naldhoved (Nadelhöft)
 Nordborg
 Nyby (Nieby) med Vestermark
 Nydam (Niedamm)
 Pilsrød (Pelsrade)
 Pinkhøj (Pinkyberg) 
 Pommerby
 Prisholt gods (Priesholz)
 Ravnholt (Rabenholz)
 Sibbeskær
 Sillekjær el. Sillekær
 Skelled
 Stenderup
 Store Svakketorp (Schwackendorf) 
 Søbjerg
 Sønderballe
 Såland
 Tykærdam
 Ulveskov
 Vadsmark
 Vakkerballe (Wackerballig)
 Vogsrød
 Vormshoved (Wormshöft)
 Ø gods

Litteratur 
 M. Mørk Hansen og C. L. Nielsen: Kirkelig Statistik over Slesvig Stift med historiske og topografiske bemærkninger, 2. bind, Kjøbenhavn 1864, s. 296
 Jens Peter Trap: Statistisk-topographisk beskrivelse af hertugdømmet Slesvig, Kjøbenhavn 1864, s. 636

Eksterne henvisninger 
 Gelting Menighed / Kirchengemeinde Gelting

Noter 

Sogne i Sydslesvig
Gelting
Kappel Landsogn

Kappel Landsogn (på tysk Kirchspiel Kappeln) er et sogn i det nordøstlige Angel omkring købstaden Kappel i Sydslesvig. Området var i middelalderen delt mellem Ny og Slis Herred, men kom senere til Angels godsdistrikt, hvilket i 1853 blev til Kappel Herred (Gottorp Amt). Sognet ligger nu i kommunerne Kappel, Masholm og Rabøl i Slesvig-Flensborg Kreds i delstaten Slesvig-Holsten.

I Kappel Sogn Sogn findes flg. stednavne:
 Bukhavn gods (den største del dog under Gelting Sogn, Buckhagen)
 Carlsmølle
 Dotmark mejerigård
 Flintholm
 Graahoved
 Graamark
 Grimsnæs med Grimsåens munding
 Harmark (Haarmark)
 Kappelholt
 Masholm (Maasholm)
 Melby (Mehlby)
 Rabøl (Rabel)
 Rabølsund 
 Rokrog 
 Røst gods (Roest)
 Sandbæk gods (Sandbek)
 Sandbæk by (Sandbek)
 Studebøl (Stutebüll)

Litteratur 
 M. Mørk Hansen: Kirkelig Statistik over Slesvig Stift: Med historiske og topografiske bemærkninger, bind 2, Kjøbenhavn 1864, s. 392
 Jens Peter Trap: Statistisk-topographisk beskrivelse af hertugdømmet Slesvig, Kjøbenhavn 1864, sider 639/640

Eksterne henvisninger 
 Kappel Menighed / Kirchengemeinde Kappeln
 Kappel og omegns danske Menighed 

Sogne i Sydslesvig
Boock (Vorpommern)

Boock er en by og kommune i det nordøstlige Tyskland, beliggende i Amt Löcknitz-Penkun i den sydøstlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Kommunen Boock er beliggende nord for Löcknitz mellem Randowdalen og grænsen til Polen, 20 kilometer vest for Stettin.

Eksterne kilder og henvisninger 

 Byens side på amtets websted
 Befolkningsstatistik

Byer i Mecklenburg-Vorpommern
Kommuner i Mecklenburg-Vorpommern
Amt Löcknitz-Penkun
Byer i Kreis Vorpommern-Greifswald
Glasow (Vorpommern)

Glasow er en by og kommune i det nordøstlige Tyskland, beliggende i Amt Löcknitz-Penkun i den sydøstlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Kommunen Glasow er beliggende mellem Löcknitz og Penkun i et bakket landskab. Omkring tre kilometer vest for Glasow løber floden Randow i Randowbruch og danner det meste af den vestlige kommunegrænse; ti kilometer mod øst løber grænsen til Polen. Ud over Glasow, findes også landsbyen Streithof i kommunen.

Eksterne kilder og henvisninger 

 Byens side på amtets websted
 Befolkningsstatistik

Byer i Mecklenburg-Vorpommern
Kommuner i Mecklenburg-Vorpommern
Amt Löcknitz-Penkun
Byer i Kreis Vorpommern-Greifswald
Grambow (Vorpommern)

Grambow er en by og kommune i det nordøstlige Tyskland, beliggende i Amt Löcknitz-Penkun i den sydøstlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Kommunen Grambow er beliggende mellem Randowdalen ved grænsen til Brandenburg og den nedre Oderdal, nær den polske by Stettin (Szczecin). Det bakkede landskab når op i en højde på 75 moh. (sydødst for Ladenthin). Ud over Grambow, ligger i kommunen landsbyerne Neu-Grambow, Schwennenz, Sonnenberg og Ladenthin.

Bundesstraße B 113 går igennem kommunen.
Banegården Grambow ligger omkring 500 meter nordøst for byen ved jernbanen mellem Bützow og Stettin, og er den sidste inden den polske grænse.

Et par hundrede meter øst for landsbyen Schwennenz, er der en grænseovergang for fodgængere ved Bobolin (Boblin) i Polen.

Eksterne kilder og henvisninger 

 Byens side på amtets websted
 Befolkningsstatistik

Byer i Mecklenburg-Vorpommern
Kommuner i Mecklenburg-Vorpommern
Amt Löcknitz-Penkun
Byer i Kreis Vorpommern-Greifswald
Terken Khatun

Terken Khatun ("Tyrkernes dronning"), var regent i seldsjukkernes rige i Mellemøsten mellem 1092 og 1094. Hun var gift med seldsjukkernes sultan Malik-Shah I og var mor til sultan Mahmud I.

Kilder 
 
 

Regenter
Kvinder i middelalderen
Personer i Irans historie
Abbas 2. af Persien

Abbas II (persisk: ‏عباس ; født 30. august 1633 i Qazvin; død 25. oktober 1666 i Khosrowabad), var den syvende konge (shah) af Safavideriget i Iran, og regerede fra 1642 til 1666.

Kilder 
 
 
 
 
 
 
 
 
 
 
 

Personer i Irans historie
MMA

MMA eller mma har flere betydninger:

 Mixed Martial Arts – er en moderne kampsport, hvor deltagerne forsøger at vinde over hinanden ved at benytte sig af en række kampsportsteknikker fra forskellige kamsportsarter; heraf navnet Mixed Martial Arts.
 MMA-svejsning
 Mysteria Mystica Aeterna
Kastellet (flertydig)

Kastellet kan henvise til:

 Kastellet - København
 Citadellet Fladstrand - citadellet i byen Frederikshavn
 Kastellet (Rønne) - en del af befæstningen af Rønne
 Kastellet (Stockholm) - bygning på øen Kastellholmen i centrale Stockholm
Jacob Lund

Jacob Lund kan henvise til følgende personer:

 Jacob Lund (musiker) - dansk percussionist
 Jacob Lund (politiker) - dansk politiker
Teusina

Teusina (russisk: Тявзино, Tjazvino, finsk Täysina) var en by i Ingermanland, på floden Narvas højre bred, nær byen Ivangorod. 

Byen er kendt for en våbenstilstand indgået den 20. januar 1593 mellem Sverige og Rusland og for Freden i Teusina af 18. maj 1595, hvorved blandt andet russerne afstod fra alle krav på Estland og retten til at opkræve skat af lapperne "fra Österbotten helt indtil Varangerfjord" og svenskerne overdrog Kexholms slot og Kexholms län samt andre erobringer på russisk område.

Svenske østersøprovinser
Bob Jungels

Bob Jungels (født 22. september 1992 i Rollingen / Mersch, Luxembourg) er en Luxembourgisk landevejscykelrytter, der kører for .

Karriere 
Han deltog i Tour de France for første gang i 2015, som en del af UCI World Tour holdet , hvor han sluttede på en samlet 27. plads og en 5. plads i ungdomskonkurrencen.

Jungels underskrev kontrakt for  for 2016 og 2017 sæsonerne. Han deltog i Giro d'Italia 2016, hvor han endte på en samlet sjetteplads og vandt ungdomsklassifikationen.
Han har flere gange vundet det luxembourgske mesterskab i både linjeløb og enkeltstart.

Referencer

Eksterne henvisninger 

Mandlige cykelryttere fra Luxembourg
Personer fra Luxembourg (by)
Ham VolKan

Ham VolKan (født, Volkan Silvestris d. 3. oktober 1994) er en dansk rapper med italienske og tyrkiske rødder. 

Volkan har rappet og skrevet tekster igennem flere år, men gjorde sig først rigtig bemærket da hans video (Rap I Bilen) på Facebook gik viralt i sommeren 2015. Videoen blev vist mere end 500.000 gange og delt mere end 2.500 gange. Senere samme år debuterede han med singlen "Big & Pac".


I marts 2016 udgav Ham VolKan singlen "Overhovedet".

Volkan udgav i sommeren 2016 singlen "Bimmer Ella Benza" med tilhørende musikvideo. Singlen gik på Hitlisten med en placering på 33. Pladsen hvor Sony Music Denmark fik øjnene op for Volkan. Han skrev pladekontrakt med Sony Music Entertainment d. 12 juli 2016.

I december 2016 udgav Ham VolKan singlen "Flyva".

"Bimmer Ella Benza" fik en guld certificering d. 21 februar 2017 med mere end 5.000.000 streaminger.

Den 30. juni 2017 udgav Ham VolKan singlen "Arrivederci".

Diskografi

Singler

Featurings 
 Edon - "Hold Dig Væk" (feat. Ham VolKan) (2016)
 RH - "Forbandet Generation" (feat. Skinny Skinz & Ham VolKan) (2016)

Referencer

Eksterne links 
 Ham VolKans 

Hiphoppere fra Danmark
Rappere fra Danmark
Stream Team

Stream Team var fra slut 2013 - maj 2017 et fast ugentligt program på Radio 24syv. Værterne Kasper Lundberg og Frederik Dirks Gottlieb talte hver uge, med en gæst, om hvad den overvældende bølge af serier siger om vores tid og samfund. 
Gæsterne tæller komikere til at tale om komedieserier og stand up, politikere og debattører udfolde seriernes politiske potentiale og fagnørder som f.eks. filminstruktører til komme i dybden med, hvordan tingene bliver lavet.  

Listen af gæster tæller bl.a. Anders Lund Madsen og hans søn Storm,, Tv vært Ane Cortzen, DRs dramachef Piv Bernth, debattør og feminist Emma Holten, politikere som Manu Sareen og Johanne Schmidt Nielsen, kulturkritiker Lucia Odoom, skuespiller Paprika Steen, instruktør Cav Bøgelund, og komikerne som Michael Schøt, Lasse Rimmer og Sanne Søndergaard.

Da Stream Team stoppede på 24syv efter fire år, startede de to værter programmet Den Sorte Boks på DR P3, hver søndag. Kasper og Frederik har også tidligere lavet tv-programmet Serieland på TV2, hvor de anmeldte tv-serier.

Eksterne henvisninger
Streamteamradio.com
radio24syv.dk/streamteam 

Radioprogrammer fra Danmark
Den Sorte Boks

Den Sorte Boks sende hver søndag på DR P3. Værterne Kasper Lundberg og Frederik Dirks Gottlieb undersøger en kendt gæsts telefon for at se, hvilke apps de har, og hvad bruger de dem til. Værterne gennemgår søgehistorik, facebookaktivitet og sms'er m.m.

Programmet har indtil videre haft gæster som Anders Lund Madsen, Twerk Queen Louise, rapper Per Vers, komikerne Anders Matthesen, Christian Fuhlendorff og Martin Nørgaard, samt journalist og tv-vært Petra Nagel.

Eksterne henvisninger
Dr.dk/Den Sorte Boks 
Stream Team Radio 

Radioprogrammer fra Danmarks Radio
Sisse Marie Welling

Sisse Marie Welling (født 25. februar 1986) er en dansk politiker, der siden 1. januar 2010 har været medlem af Københavns Borgerrepræsentation for Socialistisk Folkeparti..  

Efter Kommunalvalget i 2017, blev Sisse Marie Welling sundheds- og omsorgsborgmester, samt formand for Sundheds- og Omsorgsudvalget, i Københavns Kommune. Ved samme kommunalvalg fik hun 5.254 personlige stemmer. Dette var det tredje højeste personlige stemmetal i Københavns Kommune, efter henholdsvis tidligere overborgmester Frank Jensen (S) og Ninna Hedeager Olsen (Ø), teknik- og miljøborgmester (2018 - 2021).     

I 2016, var Sisse Marie Welling midlertidigt folketingsmedlem, som stedfortræder for partiformand Pia Olsen Dyhr. Siden d. 28. august 2016 har Sisse Marie Welling desuden været SF Københavns politiske leder og spidskandidat til Borgerrepræsentation, en rolle hun overtog efter Ninna Thomsen.

Karriere og uddannelse 

Sisse Marie Welling blev første gang valgt til Københavns Borgerrepræsentation for Socialistisk Folkeparti ved kommunalvalget 2009 med 764 stemmer.  Hun var i perioden 2009 - 2013 budgetordfører for SF, medlem af Økonomiudvalget samt næstformand for Socialudvalget.  

Welling opnåede genvalg til Borgerrepræsentationen i 2013 med 1.383 personlige stemmer. I den følgende periode var hun næstformand for Borgerrepræsentationens Beskæftigelses- og integrationsudvalg, medlem af Sundheds- og Omsorgsudvalget samt var ordfører for beskæftigelse og integration, bolig og sundhed og omsorg. 

Ved kommunalvalget 2017 fik Sisse Marie Welling 5.254 personlige stemmer og overtog rollen som sundheds- og omsorgsborgmester efter Ninna Thomsen (SF).   

Ved kommunalvalget i 2021 fik Sisse Marie Welling 7.016 personlige stemmer og genvandt posten som sundheds- og omsorgsborgmester.     

Inden Sisse Marie Welling fik borgmesterembede, uddannede hun sig som historiker ved Københavns Universitet. Her afsluttede hun sin kandidat i 2017. Welling har tidligere arbejdet som interviewer v. Vilstrup Analyse, som administrativ/telefonisk medarbejder på Københavns Universitet og senere som fuldmægtig ved Institut for Kunst- og Kulturvidenskab (barselsvikariat).  

Sisse Marie Welling er tidligere medlem af SF Ungdoms landsledelse og har været aktiv i Danske Gymnasieelevers Sammenslutning, hvor hun bl.a. var redaktør for medlemsbladet Pensum. Hun var i sekretariatsmedarbejder i Danske Gymnasieelevers Sammenslutningen i perioden juli 2005 - juli 2006.

Baggrund  

Sisse Marie Welling er opvokset i Aarhus, og blev student fra Aarhus Statsgymnasium i 2005. Hun flyttede umiddelbart herefter til København. Sisse Marie Welling er bosat på Amager med sin mand, og deres to børn.

Referencer 

Politikere fra SF
Medlemmer af Københavns Borgerrepræsentation i 2000-tallet
Personer fra Aarhus
Borgmestre i København
Beautiful Mess

"Beautiful Mess" er en sang fremført af Kristian Kostov som deltog i Eurovision Song Contest 2017. Sangen opnåede en 2. plads. Den er blandt skrevet af Alexander Vargas Blay bedre kendt som Alex Vargas.

Eksterne kilder og henvisninger

Singler fra 2017
Sange fra Eurovision Song Contest 2017
Eurovision Song Contest-sange fra Bulgarien
Serieland

Serieland er Danmarks første tv-program om tv-serier samt TV 2's første egenproduktion til streamingtjenesten TV 2 Play og sendes i aktive sæsoner én gang hver 14. dag på TV 2 Play og TV 2 Zulu. I Serieland anmelder Frederik Dirks Gottlieb og Kasper Lundberg aktuelle serier, laver interviews med seriekyndige fagpersoner, sammensætter serielister, udskriver serierecepter til programmets seere og inviterer kendte, serienørdede gæster på besøg til livlige diskussioner om godt og skidt på seriefronten. Serieland leverer også indhold til TV2.dk samt Go’ Morgen Danmark hvor Frederik og Kasper er faste serieeksperter. 

Værterne Kasper og Frederik har også lavet Stream Team på Radio 24syv og laver nu Den Sorte Boks på DR P3.

Eksterne henvisninger 
 Serieland
 tv2.dk/Serieland

Tv-programmer fra TV 2 Danmark
Hey Mamma!

"Hey Mamma!" er en sang fremført af gruppen SunStroke Project som deltog i Eurovision Song Contest 2017, hvor de repræsenterede Moldova. Sangen opnåede en 3. plads.

Eksterne kilder og henvisninger

Singler fra 2017
Sange fra Eurovision Song Contest 2017
Eurovision Song Contest-sange fra Moldova
Lucie Jones

Lucie Jones (født 20. marts 1991) er en britisk sangerinde, som repræsenterede Storbritannien ved Eurovision Song Contest 2017 med sangen "Never Give Up on You" hvor hun opnåede en 15. plads. Hun deltog også i sæson 6 af det britiske udgave af X Factor, hvor hun kom på en ottendeplads efter hun var i omsang med John & Edward efter at dommerne's stemmer gik til deadlock og hun fik færrest stemmer fra de britiske seere og blev stemt ud.

Eksterne henvisninger 

 

Sangere fra Storbritannien
Storbritanniens Eurovision Song Contest-deltagere
Deltagere ved Eurovision Song Contest 2017
Robin Bengtsson

Robin Bengtsson (født 27. april 1990) er en svensk sanger som repræsenterede Sverige ved Eurovision Song Contest 2017 med sangen "I Can't Go On", hvor han opnåede en 5. plads. Han deltog også i sæson 5 af det svenske udgave af Idols hvor han fik en 3. plads.

Eksterne henvisninger 

 

Sangere fra Sverige
Deltagere ved Eurovision Song Contest 2017
Sveriges Eurovision Song Contest-deltagere
Christian Grau

Christian Grau (født 5. marts 1966) er en dansk bil- og livsstilsekspert, TV-vært, børnebogsforfatter og foredragsholder.

Han er uddannet folkeskolelærer, men har primært arbejdet i reklamebranchen, hvor han blandt andet har stået bag Kviks kampagne "Alle har ret til et fedt køkken". Efter reklamebranchen blev han bil- og livsstilsekspert. Han udgav i 2009 bogen "Mænd & Biler", og har i en årrække været motorredaktør på Euroman. Derudover har han deltaget som livsstilsekspert i både DR1s "Kender du typen?" og "Danmarks Skønneste Sommerhus" og TV2's "Hjemme i Danmark" samt som bilekspert i TV2's "GO' Morgen Danmark". Han har også fået sine egne TV-programmer som medvært på TV2's "Vi elsker biler!" med Anders Breinholt og som vært på "Danmarks dyreste hammerslag". Sidst har han i 2017 udgivet børnebogen Alfreds Autoalfabet, der kombinerer læren om alfabet med biler.

Privat 
Christian Grau er fraskilt, men har to børn med sin ekskone

Referencer

Eksterne henvisninger 
Officiel hjemmeside 

Tv-værter fra Danmark
Børnebogsforfattere fra Danmark
My Friend

"My Friend" er en sang fremført af Jacques Houdek som deltog i Eurovision Song Contest 2017. Sangen opnåede en 13. plads.

Eksterne kilder og henvisninger

Singler fra 2017
Sange fra Eurovision Song Contest 2017
Eurovision Song Contest-sange fra Kroatien
Never Give Up on You

"Never Give Uo on You" er en sang fremført af Lucie Jones som deltog i Eurovision Song Contest 2017. Sangen opnåede en 15. plads.

Eksterne kilder og henvisninger

Singler fra 2017
Sange fra Eurovision Song Contest 2017
Eurovision Song Contest-sange fra Storbritannien